proxectonos/corpus_dominio_legal_administrativo_tmp huggingface dataset:
ORDE do 12 de xaneiro de 2004 pola que se autoriza o cambio de titularidade do centro privado Nuestra Señora del Carmen de Fisterra (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/01/2004

Examinado o expediente presentado por Luciano Moreira Carracedo, en representación do Patronato Nuestra Señora del Carmen, titular do centro privado Nuestra Señora del Carmen de Fisterra, no que solicita o cambio de titularidade do dito centro privado.
Resultando que, mediante escritura pública notarial, o Patronato Nuestra Señora del Carmen lle cede a súa titularidade, para tódolos efectos, á Asociación de Cooperadores Nuestra Señora del Carmen.
Resultando que o referido centro docente ten a correspondente autorización para impartir ensinanzas.
Vistos o Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos esixidos pola normativa vixente nesta materia.
Esta consellería, por proposta da Dirección Xeral de Centros e Ordenación Educativa,
DISPÓN:
Autoriza-lo cambio de titularidade do centro privado Nuestra Señora del Carmen de Fisterra (A Coruña), código 15007230, a favor de Asociación de Cooperadores Nuestra Señora del Carmen, con tódolos dereitos e obrigas contraídos polo cesionista Patronato Nuestra Señora del Carmen, sen prexuízo das responsabilidades que poidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 12 de xaneiro de 2004.
Celso Currás Fernández
Conselleiro de Educación e Ordenación Universitaria
ORDE do 9 de xaneiro de 2004 pola que se autoriza o cesamento de actividades do centro privado Santa Cruz de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/01/2004

Examinado o expediente presentado por Aurora González Rodríguez, titular do centro privado Santa Cruz de Ourense, no que solicita o cesamento de actividades do devandito centro.
Tendo en conta que o expediente foi tramitado pola Delegación Provincial da Consellería de Edu
cación e Ordenación Universitaria de Ourense, quen o remite cos informes correspondentes.
Resultando que o devandito centro privado obtivo, por Orde do 30 de xuño de 1984, autorización para impartir educación preescolar.
Vistos o Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Ordenación Educativa,
DISPÓN:
Autoriza-lo cesamento de actividades do centro privado Santa Cruz de Ourense, código 32008409, segundo os datos que se relacionan no anexo desta orde, quedando nulas e sen ningún efecto as disposicións que autorizan o funcionamento legal do devandito centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 9 de xaneiro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense.
Concello: Ourense.
Localidade: Ourense.
Enderezo: avda. Zamora, 95.
Código do centro: 32008409.
Denominación: centro privado Santa Cruz.
Titular: Aurora González Rodríguez.
Autorización do cesamento de actividades do centro.
RESOLUCIÓN do 26 de xaneiro de 2004 pola que se ordena a publicación do acordo do Consello da Xunta de Galicia do 22 de xaneiro de 2004, polo que se aproba a modificación da relación de postos de traballo da Consellería de Sanidade e do Servicio Galego de Saúde (Sergas).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 30/01/2004

As necesidades organizativas e funcionais da consellería e do Servicio Galego de Saúde (Sergas), fan necesario a modificación da súa actual relación de postos de traballo.
En consecuencia, por proposta da Consellería de Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do vintedous de xaneiro de dous mil catro, adoptou o seguinte
ACORDO:
Primeiro.-Modifica-la relación de postos de traballo da Consellería de Sanidade e do Servicio Galego da Saúde (Sergas), nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vintedous de xaneiro de dous mil catro, relativo á modificación da relación de postos de traballo da Consellería de Sanidade e do Servicio Galego da Saúde (Sergas), coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de xaneiro de 2004.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 15 de decembro de 2003, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do acordo asinado o 20 de novembro de 2003 pola comisión negociadora do convenio colectivo de ámbito provincial para o sector de materiais e prefabricados da construcción.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 18/03/2004

Visto o texto do acordo asinado o día 20 de novembro de 2003 pola comisión negociadora do convenio colectivo para o sector de materiais e prefabricados da construcción (código 2700395), da provincia de Lugo, integrada pola representación da Asociación Provincial de Empresarios da Construcción (APEC) e das centrais sindicais MCA-UXT (31,4%), FECOMA-CC.OO. (45,7%) e FCM-CIG (22,9%), mediante o que se fixa o calendario laboral para o ano 2004 no ámbito do referido convenio, e de conformidade co disposto no artigo 90 puntos 2º e 3º do Real decreto lexislativo 1/1995, do 24 de marzo, polo
que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do mentado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 15 de decembro de 2003.
Ana Chao Vázquez
Delegada provincial de Lugo
CORRECCIÓN de erros.-Orde do 13 de xaneiro de 2004, que modifica a Orde do 27 de decembro de 2000, pola que se establece o procedemento unificado para a obtención de carnés profesionais e esixencias a empresas autorizadas para instalación, mantemento e outras actividades en materia de seguridade industrial.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 18/03/2004

Advertido un erro na Orde do 13 de xaneiro de 2004, da Consellería de Innovación, Industria e Comercio, que modifica a Orde do 27 de decembro de 2000, pola que se establece o procedemento unificado para a obtención de carnés profesionais e esixencias a empresas autorizadas para instalación, mantemento e outras actividades en materia de seguridade industrial, publicada no Diario Oficial de Galicia nº 36, do 20 de febreiro de 2004, cómpre realiza-la seguinte corrección:
No artigo 3º.-Modificación do anexo I, onde di: «Exame teórico e práctico ou soamente teórico en función do caso en que se atope dos especificados na letra c) do epígrafe 4.2º da ITC-BT-03 do Regulamento electrotécnico para baixa tensión».
Debe dicir:
«Exame teórico e práctico ou soamente práctico en función do caso en que se atope dos especificados na letra c) do epígrafe 4.2º da ITC-BT-03 do Regulamento electrotécnico para baixa tensión».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 23 de febreiro de 2004 pola que se fixa o prezo de venda ó público da publicación Anuario de estatística agraria 2001.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 18/03/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. O prezo de venda ó público da publicación editada por esta consellería Anuario de estatística agraria 2001 queda fixado en 10 euros.
2. Este prezo entenderase con IVE incluído.
Santiago de Compostela, 23 de febreiro de 2004.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 12 de febreiro de 2004 pola que se fixan os prezos de venda ó publico de diversos artigos da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 08/03/2004

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emiti-lo informe favorable a Consellería de Economía e Facenda, esta consellería
DISPÓN:
Artigo único.
1. Quedan aprobados os prezos privados de venda ó público dos obxectos dos museos xestionados por esta consellería que se relacionan no anexo.
2. Estes prezos entenderanse, de se-lo caso, con IVE incluído.
Santiago de Compostela, 12 de febreiro de 2004.
Jesús Pérez Varela
Conselleiro de Cultura, Comunicación Social
e Turismo
ANEXO
Relación de obxectos dos cales se aproban os prezos privados de venda ó público:
-Museo de Belas Artes (A Coruña):
Actividade didáctica Re-pintar Altamira. O inicio da pintura: 5 A.
-Museo das Peregrinacións (Santiago de Compostela):
Paraugas: 10 A.
Ioió: 1,50 A.
Bolígrafos: 4 A.
Regras: 1 A.
Taco de notas: 4,51 A.
Lapis: 0,60 A.
Goma de borrar: 0,50 A.
Marcador de libro: 0,30 A.
Prato conmemorativo: 9,02 A.
Pin: 6,01 A.
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 26 de febreiro de 2004 pola que se convocan as xornadas sobre As drogas hoxe.
ACADEMIA GALEGA DE SEGURIDADE — III. OUTRAS DISPOSICIÓNS — 08/03/2004

Dentro dos programas de actividades que a Academia Galega de Seguridade, en colaboración co comisionado do Plan Galicia sobre Drogas, ten previsto realizar no ano 2004, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización das xornadas As drogas hoxe, que deberán desenvolverse conforme as seguintes bases:
Obxectivos.
-Coñece-las pautas actuais do consumo de drogas na sociedade galega.
-Saber a que colectivos e grupos de idade afecta en maior medida a problemática do consumo habitual ou puntual das drogas.
-Ver cales son os medios institucionais de prevención, represión ou posterior tratamento de desintoxicación que se ofrecen na actualidade.
Destinatarios.
Membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 250.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 22 de marzo, ás 14.00 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
As xornadas desenvolveranse durante os días 24 e 25 de marzo. O día 24 desenvolveranse en xornada de mañá (9.30 a 14.00 horas) e tarde (16.00 a 19.00 horas); e o día 25 só en xornada de mañá (9.30 a 14.00 horas).
Relación de admitidos.
A relación de admitidos publicarase o 22 de marzo a partir das 16.30 horas, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar.
As xornadas desenvolveranse na sede da Academia Galega de Seguridade.
Certificado de asistencia.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento normal das xornadas para adaptalas ás necesidades da Administración e ás continxencias que poidan xurdir.
A Estrada, 26 de febreiro de 2004.
Juan José Fariñas-Ferro Rodríguez
Director xeral da Academia Galega de Seguridade
ORDE do 10 de marzo de 2004 pola que se determina a perda de condición de membro do Consello Galego de Consumidores e Usuarios dun dos seus vocais.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 15/03/2004

De acordo coa proposta efectuada polo presidente do Instituto Galego de Consumo, en virtude do establecido no artigo 7.1º d) en relación co artigo 5.2 do Decreto 127/1998, do 23 de abril, polo que se crea o Consello Galego de Consumidores e Usuarios,
DISPOÑO:
Artigo único.-Declara-la perda da condición de membro do Consello Galego de Consumidores e Usuarios, do vocal da Federación Galega de Euroconsumo, José Rodríguez González e da súa suplente, Olga Pereira Penedo, ó deixar de concorrer neles os requisitos que determinaron a súa designación na Orde do 25 de novembro de 2003, pola que se cubren determinadas vacantes producidas no Consello Galego de Consumidores e Usuarios, ó non acada-la Federación Galega de Euroconsumo o número de socios necesarios para ter dereito a un terceiro representante tal e como se esixe no artigo 3.2º do Decreto 127/1998, do 23 de abril, polo que se crea o Consello Galego de Consumidores e Usuarios.
Santiago de Compostela, 10 de marzo de 2004.
Juan Rodríguez Yuste
Conselleiro de Innovación, Industria e Comercio
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 18 de febreiro de 2004, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores de Laxe, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 18/03/2004

Examinada a adaptación dos estatutos da Confraría de Pescadores de Laxe ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 17 de outubro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores de Laxe que consta de 94 artigos, unha disposición adicional, unha derrogatoria e unha derradeira (74 páxinas), inscribila no Rexistro de Confrarías e das súas federacións no folio 55 do libro 1º e ordena-la súa publicación no Diario Oficial de Galicia, adquirindo
desde este momento a eficacia xurídica que lle recoñecen as normas legais de aplicación.
Santiago de Compostela, 18 de febreiro de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
CORRECCIÓN de erros.-Orde do 27 de febreiro de 2004 pola que se establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2004.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 18/03/2004

Advertido erro na devandita orde publicada no Diario Oficial de Galicia nº 49, do mércores, 10 de marzo de 2004, cómpre face-la oportuna corrección:
-Na páxina 3.205, disposición adicional sexta, onde di: «... código de proxecto 2002 14439, cun de proxecto 2002 14109,...», debe dicir: «... código de proxecto 2004 14439, cun crédito de 11.144.231 euros; 16.04.241B.475.0, código de proxecto 2002 14109,...».
CORRECCIÓN de erros.-Resolución do 9 de febreiro de 2004 pola que se establecen as bases reguladoras que rexerán as axudas e subvencións a entidades locais e a entidades de iniciativa social para o desenvolvemento de programas destinados á promoción da muller e se procede á súa convocatoria.
SERVICIO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 04/03/2004

Advertido erro no Anexo I-E da mencionada resolución, publicada no Diario Oficial de Galicia número 33, do martes 17 de febreiro de 2004, cómpre face-la seguinte corrección:
Na páxina 2.096, no Anexo I-E Solicitude (Modalidade E), no logotipo da Unión Europea, onde di: «Fondo Social Europeo», debe dicir: «FEDER».
CORRECCIÓN de erros.-Orde do 26 de febreiro de 2004 pola que se modifica a Orde do 23 de decembro de 2003 pola que se regula a solicitude única, no ano 2004, de axudas a superficies, animais e indemnización compensatoria, así como a solicitude doutras primas gandeiras.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 08/03/2004

Advertido erro, na devandita orde, publicada no DOG nº 44, do mércores, 3 de marzo de 2004, cómpre efectua-la oportuna corrección:
Na páxina 2.886, no ANEXO, no punto SOLICITA, onde di: «/ A consideración das superficies para efectos de indemnización compensatoria.», debe dicir: «/ As axudas específicas ós cultivos enerxéticos.».
CONSELLERÍA DE CULTURA, COMUNICACIÓN SOCIAL
E TURISMO
DECRETO 50/2004, do 20 de febreiro, polo que se aproba o escudo do Concello de Gondomar (Pontevedra).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 04/03/2004

O Concello de Gondomar considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva deste.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de
abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte de febreiro de dous mil catro,
DISPOÑO:
Artigo único.-Aproba-lo escudo do Concello de Gondomar (Pontevedra), que figura como anexo, organizado do seguinte xeito: de azul (azur) o canón de ouro (amarelo), co carro e rodas de prata, surmontado por dous sabres de cabalería de prata (branco), gornecido de ouro e disposto en aspa. Ó timbre, coroa real pechada.
Santiago de Compostela, vinte de febreiro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
RESOLUCIÓN do 12 de abril de 2004 pola que se ordena a publicación do acordo do Consello da Xunta de Galicia do 2 de abril de 2004 polo que se declara festa de Galicia de interese turístico a festa do Santísimo Cristo dos Aflixidos de Bouzas.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 29/04/2004

O Consello da Xunta de Galicia, na súa reunión do día 2 de abril de 2004, adoptou, por proposta
do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia de Pontevedra a festa do Santísimo Cristo dos Aflixidos de Bouzas, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 12 de abril de 2004.
Andrés González Murga
Secretario xeral da Consellería de Cultura,
Comunicación Social e Turismo
CORRECCIÓN de erros.-Orde do 14 de abril de 2004 pola que se clasifica como de interese científico sanitario a Fundación Gallega del Aparato Digestivo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 29/04/2004

Advertidos erros na citada orde, publicada no DOG nº 80, do 27 de abril de 2004, cómpre efectuar a oportuna corrección:
Na páxina 5.917, columna primeira, alínea 35, no enunciado da orde de referencia, onde di: «de interese científico sanitario», deberá dicir: «de interese sanitario».
DECRETO 54/2004, do 11 de marzo, polo que se declara loito oficial en Galicia con motivo dos aterntados de Madrid.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 12/03/2004

Para manifesta-lo seu sentimento e o do pobo galego por causa dos atentados de Madrid, o Goberno galego ten a vontade de facer pública a dor dos seus membros e a de tódolos cidadáns.
Polo tanto, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día once de marzo de dous mil catro,
DISPOÑO:
Artigo único.
1. Declárase loito oficial en Galicia desde as 00.00 horas do día 12 de marzo ata as 24.00 horas do día 14 de marzo.
2. Nos devanditos días ondearán a media hasta as bandeiras oficiais en tódolos centros e edificios públicos dependentes da Xunta de Galicia.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, once de marzo de dous mil catro.
Manuel Fraga Iribarne
Presidente
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 5 de marzo de 2004 pola que se ordena a publicación do acordo do Consello da Xunta de Galicia do 4 de marzo de 2004, polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/03/2004

A entrada en vigor do Decreto 454/2003, do 26 de decembro, polo que se establece a nova estructura orgánica da Consellería de Educación e Ordenación Universitaria, fai necesario a modificación da súa actual relación de postos de traballo.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do 4 de marzo de 2004, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Educación e Ordenación Universitaria, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coa motivación que se especifica, os seguintes:
Código
Denominación
Motivación
ED.C02.00.003.15770.001
Subdirector/a xeral de Sistemas de Información da Educación
ED.C05.00.002.15770.001
Subdirector/a xeral de Ensinanzas Especiais e Formación Permanente
ED.C02.00.000.15770.070
Xefe do Servicio de Prevención de Riscos Laborais
ED.C04.00.002.15770.009
Xefe do Servicio de Planificación Educativa
ED.C05.00.002.15770.003
Xefe do Servicio de Ensinanzas de Réxime Espcial
Artigo 6 da orde da Consellería da Presidencia e Administración Públi- ca do 21 de novembro do 1989 (DOG nº 232, do 4 de decembro). Postos de confianza.
Visto o acordo adoptado polo Consello da Xunta de Galicia na súa reunión do catro de marzo de dous mil catro, relativo á modificación da relación de postos de traballo da Consellería de Educación e Ordenación Universitaria coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 5 de marzo de 2004.
Jaime Pita Varela
Conselleiro da Presidencia, Relacións Institucionais e Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 11 de febreiro de 2004 pola que se declara de interese galego a Fundación Caixanova e se ordena a súa inscrición no Rexistro de Fundacións, sección da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/03/2004

Con data 6 de febreiro de 2004 publicouse no Diario Oficial de Galicia a orde de clasificación da
Consellería da Presidencia, Relacións Institucionais e Administración Pública do 28 de xaneiro de 2004, pola que se clasifica como benéfico social a Fundación Caixanova, adscribíndoa á Consellería da Presidencia, Relacións Institucionais e Administración Pública, que exercerá plenamente o protectorado sobre ela.
A Fundación Caixanova, foi constituída en escritura pública outorgada en Vigo o día dezanove de decembro de dous mil tres, ante o notario José Piñeiro Prieto, con número de protocolo mil catrocentos vinteún, por Julio Fernández Gayoso que intervén en nome e representación da Caixa de Aforros de Vigo, Ourense e Pontevedra, Caixanova.
O obxecto da fundación, segundo establece o artigo 6 dos estatutos, é o impulso, xestión e desenvolvemento daquelas actuacións culturais, cívicas, didácticas e educativas, científicas, socio-económicas e demais análogas de interese xeral que, por iniciativa propia ou por proposta doutras institucións, fundacións ou organismos, estime necesarios ou convintes para o desenvolvemento sociocultural e económico de Galicia.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Caixanova ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Caixanova no Rexistro de Fundacións de Interese Galego, sección da Consellería da Presidencia, Relacións Institucionais e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de febreiro de 2004.
Jaime Pita Varela
Conselleiro da Presidencia, Relacións
Institucionais e Administración Pública
CORRECCIÓN de erros.-Resolución do 29 de decembro de 2003 pola que se ordena a publicación do acordo do Consello da Xunta de Galicia do 26 de decembro de 2003, polo que se aproba a modificación da relación de postos de traballo da Consellería de Familia, Xuventude, Deporte e Voluntariado.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/03/2004

Advertido erro na corrección feita no DOG nº 37, do luns 23 de febreiro de 2004 á Resolución do 29 de decembro de 2003, publicada no DOG nº 4, do xoves 8 de xaneiro de 2004, cómpre face-la oportuna corrección:
Na páxina 2.384, na corrección correspondente á páxina 238, onde di: nos postos «FA.C99.10.000.15001.440», «FA.C99.10.000.27001.290», «FA.C99.10.000.15001.320», «FA.C99.10.000.15001.365»,
Debe dicir:
«FA.C99.10.000.15001.440», «FA.C99.10.000.27001.290», «FA.C99.10.000.32001.330», «FA.C99.10.002.36001.001«.
CORRECCIÓN de erros.-Orde do 19 de abril de 2004 pola que se regulan as axudas económicas para a atención da primeira infancia a través do cheque infantil en centros de atención á primeira infancia non sostidos con fondos públicos e se procede á súa convocatoria.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 30/04/2004

Advertido erro na devandita orde, publicada no Diario Oficial de Galicia nº 78, do venres 23 de abril de 2004, cómpre realizar a oportuna corrección:
Na páxina 5.793, no anexo V, Relación de centros partícipes no programa cheque infantil na Comunidade Autónoma de Galicia no curso 2004-2005, deberá engadirse o centro gardería infantil Maneiro, con nº de código 157202 e enderezo: Praza Xerardo Díaz, 4, concello de Porto do Son, provincia da Coruña.
RESOLUCIÓN do 28 de abril de 2004, da Dirección Xeral da Función Pública, pola que se lle dá publicidade ao acordo da comisión de traballo creada para a aplicación do fondo de acción social do exercicio 2003 e ás listas definitivas das axudas do dito fondo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 30/04/2004

Concluídos os traballos de reparto e aplicación do fondo de acción social para o ano 2003, e en uso das competencias atribuídas a esta dirección xeral no punto 2 das normas xerais de procedemento que rexen para o fondo de acción social do ano 2003, publicadas por Resolución do 17 de setembro de 2003, da Dirección Xeral de Relacións Laborais (Diario Oficial de Galicia nº 183, do 22 de setembro), procede darlles a debida publicidade ás listas definitivas das axudas do fondo e ao acordo final de concesión e distribución do citado fondo, unha vez transcorrido o prazo de alegacións previsto no punto segundo da Resolución do 27 de febreiro de 2004 (Diario Oficial de Galicia nº 45, do 4 de marzo) e da Resolución do 25 de marzo de 2004 (Diario Oficial de Galicia nº 63, do 31 de marzo).
Polo tanto, dándolle cumprimento ao acordo da Mesa Xeral de Negociación e ao disposto na Resolución do 17 de setembro de 2003, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución final da concesión das axudas do fondo de acción social para o exercicio de 2003.
Segundo.-Contra esta resolución poderán os interesados interpoñer recurso de alzada perante o conselleiro da Presidencia, Relacións Institucionais e Administración Pública no prazo dun mes contado desde o día seguinte ao da data de publicación da presente resolución no Diario Oficial de Galicia, de acordo co previsto no artigo 114 da Lei 30/1992, do 26 de novembro, de réxime xurídico das admi
nistracións públicas e do procedemento administrativo común.
Santiago de Compostela, 28 de abril de 2004.
Belén Prado Sanjurjo
Directora xeral da Función Pública
ANEXO
Tipo de axuda
Entradas
Aprobadas
Denegadas
Importe
euros
Xubilación
879
422
457
589.859,71
Diminuídos
650
590
60
786.126,40
Fillos menores
7.231
6.841
390
1.506.019,50
Estudos traballador
1.535
957
578
267.841,35
Estudos fillos
20.188
17.920
2.268
1.404.952,09
Vivenda
821
674
147
930.725,95
Total
31.304
27.404
3.900
5.485.525,00
RESOLUCIÓN do 5 de marzo de 2004 pola que se ordena a publicación do acordo do Consello da Xunta de Galicia do 4 de marzo de 2004, polo que se aproba a modificación da relación de postos de traballo da Consellería de Emigración.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 12/03/2004

A creación da praza de secretario/a do subdirector/a xeral de Comunidades Galegas fai necesario a modificación da actual relación de postos de traballo da Consellería de Emigración.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do 4 de marzo de 2004, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Emigración, nos termos que se sinalan no anexo deste acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 4 de marzo de 2004, relativo á modificación da relación de postos de traballo da Consellería de Emigración coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 5 de marzo de 2004.
Jaime Pita Varela
Conselleiro da Presidencia, Relacións Institucionais
e Administración Pública
ORDE do 4 de marzo de 2004 pola que se modifica a Orde do 19 de novembro de 2003, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 11/03/2004

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade de Vigo agás a representación dos estudiantes no consello social.
O Consello de Goberno da Universidade de Vigo na súa sesión do 27 de xaneiro de 2004 procedeu á elección do representante dos estudiantes no consello social, segundo o disposto no artigo 7.2º da Lei 1/2003, do 9 de maio, dos consellos sociais do sistema universitario de Galicia e remitiulle, con data do 6 de febreiro de 2004, a correspondente comunicación á Consellería de Educación e Ordenación Universitaria.
Unha vez elixido polo Consello de Goberno da Universidade de Vigo Roberto González Novas como representante dos estudiantes no consello social, procede nomealo como membro do Consello Social da Universidade de Vigo.
Por todo iso,
DISPOÑO:
Artigo único.
Facer público o nomeamento de Roberto González Novas como representante do sector de estudiantes no Consello Social da Universidade de Vigo.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de marzo de 2004.
Celso Currás Fernández
Conselleiro de Educación e Ordenación Universitaria
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 30 de xaneiro de 2004, de anulación e baixa en contabilidade de liquidacións das que a súa xestión en período executivo corresponde a esta consellería.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/03/2004

O artigo 23.5º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia autoriza o conselleiro de Economía e Facenda para que poida dispoñe-la non liquidación de débedas ou a anulación e baixa en contabilidade de débedas xa liquidadas cando a súa execución resulte antieconómica.
A Orde do 19 de febreiro de 1999 que desenvolve o artigo 23.5º da Lei 11/1992, do 7 de outubro, de réxime financeiro e orzamentario afecta ás débedas de menor contía de carácter tributario e xestionadas pola Consellería de Economía e Facenda. Nembargantes a xestión recadatoria en vía executiva desta consellería abrangue outros ingresos de dereito público tributarios e non tributarios, xestionados en período voluntario por outras consellerías, organismos autónomos ou outros entes públicos e para estes ingresos non existe unha previsión semellante á establecida na orde citada en canto a consideración de insuficiente a contía que se vai recadar que non chegue ó mínimo para cubri-lo custo que esixe a súa xestión e este é o que se fixa nesta orde en aplicación do principio de eficacia fixado nos artigos 103 da Constitución de España e 3 da Lei 30/1992, do 26 de novembro, de réxime xurídico das administracións públicas e do procedemento administrativo común.
O ámbito de aplicación desta orde está constituído por todo tipo de débedas, ingresos de dereito público dos que a súa xestión en período executivo corresponda ó Servicio Central de Recadación da Dirección Xeral de Tributos.
Por todo iso, esta consellería
DISPÓN:
Artigo 1º
Serán anuladas e dadas de baixa en contabilidade as liquidacións xiradas a un mesmo debedor e integradas nun expediente executivo do que o importe total, excluída a recarga de constrinximento, non exceda da contía fixada na Orde do 19 de febreiro de 1999, que desenvolve o artigo 23.5º da Lei 11/1992, do 7 de outubro, de réxime financeiro e orzamentario ou a que de se-lo caso a modifique e sen prexuízo dos convenios subscritos en materia de recadación executiva coa Axencia Estatal de Administración Tributaria ou con outras administracións.
Artigo 2º
Non se admitirán por parte da Consellería de Economía e Facenda débedas procedentes doutras consellerías, órganos autónomos e outros entes dos que a xestión recadadora teña asumido en virtude de lei que non superen o límite fixado no anterior artigo.
Santiago de Compostela, 30 de xaneiro de 2004.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 41/2004, do 20 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado de acondicionamento da AC-403 Muros-Santa Comba. Treito: Pino do Val-As Paxareiras. Clave: AC/01/080.01.2.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/03/2004

Con data do 14 de xaneiro de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado de Acondicionamento da AC-403 Muros-Santa Comba. Treito: Pino do Val-As Paxareiras. Clave: AC/01/080.01.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, toda vez que os usuarios poderán utilizar para os seus desprazamentos unha vía con parámetros e características que melloran as súas condiciones de circulación.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vinte de febreiro de dous mil catro,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo ins-
truído, para efectos de expropiación no proxecto de trazado de Acondicionamento da AC-403 Muros-Santa Comba. Treito: Pino do Val-As Paxareiras. Clave: AC/01/080.01.2.
Santiago de Compostela, vinte de febreiro de dous mil catro.
Manuel Fraga Iribarne
Presidente
Alberto Núñez Feijóo
Conselleiro de Política Territorial,
Obras Públicas e Vivenda
DECRETO 52/2004, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de estrada provincial 2 A Rúa-A Ponte Nova (concello de Carballeda de Valdeorras).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 11/03/2004

A Deputación Provincial de Ourense, en sesión que tivo lugar o día vinteoito de novembro de dous mil tres, aprobou o proxecto de estrada provincial 2 A Rúa-A Ponte Nova e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
A Deputación Provincial de Ourense remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día vinte de xaneiro de dous mil catro.
Os bens en que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día vintenove de decembro de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, sen a ocupación dos terreos non é posible executa-lo muro de contención que posibilita o alargamento da calzada e a construcción de beirarrúas, nun tramo no que se interrompen as zonas de tránsito da estrada, co evidente perigo, tanto para o tráfico coma para os viandantes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte de febreiro de dous mil catro,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense, para efectos de expropiación forzosa, dos
bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial 2 A Rúa-A Ponte Nova, debendo, se é o caso, unha vez ocupados os terreos necesarios, obte-las autorizacións que fosen necesarias dos organismos competentes, con carácter previo ó inicio das obras.
Santiago de Compostela, vinte de febreiro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CORRECCIÓN de erros.-Orde do 21 de xaneiro de 2004 pola que se fixan os períodos hábiles de pesca e normas relacionadas con ela nas augas continentais da Comunidade Autónoma de Galicia durante a temporada de 2004.
CONSELLERÍA DE MEDIO AMBIENTE — III. OUTRAS DISPOSICIÓNS — 11/03/2004

Advertidos erros no texto da citada orde, publicada no DOG nº 22, do 3 de febreiro de 2004, cómpre publica-las correccións seguintes:
Na páxina 1.501, na primeira táboa do artigo 6º, na columna encabezada por «Río», onde di: «Zares», debe dicir: «Xares».
Na páxina 1.503, na táboa do anexo II correspondente á provincia da Coruña, na fila encabezada por «Río Segade», columna encabezada por «Obs.», debe incluírse o texto: «Afluentes».
Na páxina 1.503, na táboa do anexo II correspondente á provincia da Coruña, na fila encabezada por «Río Xallas», columna encabezada por «Límite inferior», onde di: «100 m augas abaixo da presa de Puterío (Sta. Comba), debe dicir: «100 m augas abaixo da presa de Outeiro (Sta. Comba)».
Na páxina 1.506, no anexo IV, punto 1, epígrafe correspondente ó río Eo e afluentes, onde di: «A tempada da troita e do reo iniciarase o 16 de maio e pecharase o 17 de agosto nos coutos de Abres, San Tirso e A Pontenova», debe dicir: «A tempada da troita e do reo iniciarase o 16 de maio e pecharase o 17 de agosto nos tramos compartidos con Asturias dos coutos de Abres, San Tirso e A Pontenova».
Na páxina 1.508, no anexo V, punto 1, cuarto parágrafo, onde di: «Castro Leboreiro», debe dicir: «Leboreiro».